wickkiey/tamil-wikipedia-chunked huggingface dataset:
# ரகுநாதன் ஸ்ரீஆனந்த்

**ரகுநாதன் சிறீஆனந்த்** *(Raghunathan Srianand)* (பிறப்பு: பிப்ரவரி 1, 1969) பல்கலைக்கழகங்களுக்கான வானியல், வானியற்பியல் மையத்தில் பணிபுரியும் ஓர் இந்திய அண்டவியலாளரும் வானியற்பியலாளரும் ஆவார். இவர் செய்த முதன்மை ஆய்வுகளுள் ஒன்று அண்ட நுண்ணலைப் பின்னணிக் கதிர்வீச்சினில் படிமலர்ந்த செம்பெயர்ச்சி குறித்ததாகும். மேலும் அடிப்படை மாறிலிகள் குறித்த இவரது ஆராய்ச்சிகளுக்காகவும் 2008ஆம் ஆண்டு இவருக்கு சாந்தி ஸ்வரூப் பட்நாகர் விருது வழங்கப்பட்டது. சிறீஆனந்து பன்னாட்டு வானியல் ஒன்றியத்தின் உறுப்பினர் ஆவார்]] இவர் பெரிமீட்டர் கோட்பாட்டு இயற்பியல் நிறுவன உருப்பினரும் ஆவார்.  
வானியற்பியலில் நோக்கீட்டு, கோட்பாட்டுப் பணிகளில் கவனம் க்குவிக்கும் இவர் குவேசார்களி உறிஞ்சல் கதிர்நிரல் வரிகளைப் பயன்படுத்தி, *அடிப்படை மாறிலிகளைன் வேறுபாட்டு வரம்புகளின்* புரிதலை விரிவுபடுத்தியுள்ளார். உயர் z துகள் உள்ள முதனிலைப் பால்வெளிகள், அடிப்படை மாறிலிகளின் கால்வெளி வேறுபாடு, அண்ட நுண்ணலைப் பின்னணிக் கதிர்வீச்சு வெப்பநிலையில் செம்பெயர்ச்சியின் படிமலர்ச்சி. IGM உருவாக்கமும் படிமலர்ச்சியும் ஆகியன் இவரது ஆய்வுப் பகுதிகளாகும். இவரது ஆய்வுகள் பல கட்டுரைகளாக ஆவணப்படுத்தப்பட்டுள்ளன. and Google Scholar, an online article repository of scientific articles, has listed 306 of them. இவருக்கு 2008 இல் இந்திய அரசின் அறிவியல் ஆராய்ச்சியின் உயர்முகமையான அரிவியல், தொழிலக ஆறாய்ச்சி மன்றம், இந்திய அறிவியல் விருதுகளை மிக உயர்ந்த அறிவியல் தொழில்நுட்பத்துக்கான [[சாந்தி சுவரூப் பட்னாகர் விருதை அளித்தது.
# ரகுநாதன் ஸ்ரீஆனந்த்

## தேர்ந்தெடுத்த நூல்தொகை

-
-
-
# சாம் ரைமி

**சாம் ரைமி** (அக்டோபர் 23, 1959) என்பவர் அமெரிக்க நாட்டு இயக்குநர், தயாரிப்பாளர், நடிகர் மற்றும் திரைக்கதை ஆசிரியர் ஆவார். இவர் 1972 ஆம் ஆண்டு முதல் தி ஈவில் டெட் (1981), இசுபைடர்-மேன் (2002-2007), டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் (2022) போன்ற பல திரைப்படங்களில் பணிபுரிந்துள்ளார்.
# சாம் ரைமி

## ஆரம்ப கால வாழ்க்கை

இவர் அக்டோபர் 23, 1959 ஆம் ஆண்டில் மிச்சிகனில் உள்ள ராயல் ஓக்கில் பழமை விரும்பும் யூத குடும்பத்தில் வணிகர்களான செலியா பார்பரா மற்றும் லியோனார்ட் ரொனால்ட் ரைமி ஆகியோருக்கு மகனாகப் பிறந்தார். இவரது மூதாதையர்கள் ரஷ்யா மற்றும் ஹங்கேரியிலிருந்து யூத குடியேறிகள் ஆகும். இவர் நடிகர் டெட் ரைமியின் அண்ணன் மற்றும் திரைக்கதை ஆசிரியர் இவான் ரைமியின் தம்பி ஆவார். இவருக்கு ஆண்ட்ரியா ரைமி ரூபின். என்ற ஒரு சகோதரியும் உண்டு.
# கெல்லி மார்செல்

**கெல்லி மார்செல்** (10 சனவரி 1974) என்பவர் பிரித்தானிய நாட்டு திரைக்கதை ஆசிரியர், தொலைக்காட்சி தயாரிப்பாளர் மற்றும் நடிகை ஆவார். இவர் இயக்குநர் டெர்ரி மார்செல் மற்றும் நடிகை லிண்ட்சே ப்ரூகாண்டின் ஆகியோரின் மகள் மற்றும் நடிகை ரோஸி மார்சலின் அக்கா ஆவார். இவர் பிப்டி சேட்ஸ் ஒப் கிரே (2015), வெனம் (2018), வெனம்: லெட் தேர் பி கார்னேஜ் (2021) போன்ற திரைப்படங்களில் திரைக்கதை ஆசிரியராக பணிபுரிந்துள்ளார்.
# ஆர். சண்முகசுந்தரம் (வழக்கறிஞர்)

:: இதே பெயர் கொண்ட எழுத்தாளரைப் பற்றி அறிய, ஆர். சண்முகசுந்தரம் என்ற பக்கத்தைப் பார்க்கவும்.  
**இராஜகோபால் சண்முகசுந்தரம்** என்பவர் தமிழக அரசுத் தலைமை வழக்கறிஞராக உள்ளவராவார். திருநெல்வேலி மாவட்டம் பாளையங்கோட்டையில் 1953 இல் பிறந்தவரான சண்முக சுந்தரம் 1977இல் வழக்கறிஞராக பதிவு செய்தார். 1989 -1991 இல் திமுக ஆட்சியில் அரசு கூடுதல் குற்றவியல் வழக்கறிஞராகவும், 1996-2001 திமுக ஆட்சியில் மாநில தலைமை அரசு குற்றவியல் வழக்கறிஞராக பணியாற்றி அரசு வழக்கறிஞராக அனுபவம் பெற்றவர். இவர் இந்திய நாடாளுமன்றத்தின் மேலவையான மாநிலங்களவைக்கு தமிழ்நாட்டிலிருந்து திராவிட முன்னேற்றக் கழகம் கட்சி சார்பாக இந்திய நாடாளுமன்ற உறுப்பினராக தேர்ந்தெடுக்கபட்டு 2002-2008 காலகட்டத்தில் இருந்தார். 1995 ஆம் ஆண்டு மே 30 ஆம் தேதி ஜெயலலிதா மீது ஊழல் வழக்குப் பதிவு செய்யப் போகும் போது இவர் தாக்கப்பட்டார். "வெல்டிங் "குமார் மற்றும் 6 பேர் இந்த தாக்குதலில் ஈடுபட்டதற்குதண்டனை பெற்றனர்.
# சாகித்திய அகாதமி யுவ புராஸ்கார் விருது பெற்ற தமிழர்கள் பட்டியல்

சாகித்திய அகாதமி யுவ புராஸ்கார் விருது என்பது இலக்கியத்திற்கு சேவை புரியும் இளையோருக்கு வழங்கப்படும் விருதாகும். சாகித்திய அகாதமியினால் வழங்கப்படும் **இளம் தமிழ்** **எழுத்தாளர்களுக்கு யுவ புராஸ்கர்** விருது பெற்றவர்களின் பட்டியல் இதுவாகும் (*List of Yuva Puraskar winners for Tamil*).
# சாகித்திய அகாதமி யுவ புராஸ்கார் விருது பெற்ற தமிழர்கள் பட்டியல்

## விருதாளர்கள்

இது வரை இந்த விருது பெற்ற தமிழ் எழுத்தாளர்கள்:
| 2011 | எம். தவசி | *சேவல்கட்டு* | புதினம் |
| --- | --- | --- | --- |
| 2012 | மலர்வதி | *தூப்புக்காரி* | புதினம் |
| 2013 | கதிர்பாரதி (ஆ.செங்கதிர்ச்செல்வன் ) | *மெசியாவுக்கு மூன்று மச்சங்கள்* | கவிதை |
| 2014 | ஆர்.அபிலாசு | கால்கள் | புதினம் |
| 2015 | வீரபாண்டியன் | *பருக்கை* | புதினம் |
| 2016 | இலட்சுமி சரவணன் குமார் | *கானகன்* | புதினம் |
| 2017 | ஜெ.ஜெயபாரதி | *ஆதிக் காதலின் நினைவு குறிப்புகள்* | கவிதை |
| 2018 | சுனில் கிருஷ்ணன் | *அம்பு படுக்கை* | சிறுகதைகள் |
| 2019 | சபரிநாதன் | *வால்* | கவிதை |
| 2020 | சக்தி | *மரநாய்* | கவிதை |
| 2021 | கார்த்திக் பாலசுப்பிரமணியன் | *நட்சத்திரவாசிகள்* | புதினம் |
| 2022 | ப. காளிமுத்து | *தனித்திருக்கும் அரளிகளின் மதியம்* | கவிதை |
| 2023 | ராம் தங்கம் | திருக்கார்த்தியல் | சிறுகதைகள் |
| 2024 | லோகேஷ் ரகுராமன் | விஷ்ணு வந்தார் | சிறுகதைகள் |
| 2025 | லட்சுமிஹர் | கூத்தொன்று கூடிற்று & பிற கதைகள் | சிறுகதைகள் |
# தேசிய புரோபேன் வாயு சங்கம்

**தேசிய புரோபேன் வாயு சங்கம்** (*National Propane Gas Association*) அமெரிக்காவைச் சேர்ந்த ஒரு வர்த்தக அமைப்பாகும். புரோபேன் தொழிற் துறையில் ஈடுபட்டுள்ள 3,500 நிறுவனங்களை இச்சங்கம் உள்ளடக்கியுள்ளது. ஆற்றல் தொழில் வல்லுநர்களுக்கான பயிற்சி தரங்களை தேசிய புரோபேன் வாயு சங்கம் வழங்குகிறது. புரோப்பேன் எரிபொருளை கொண்டு செல்லுதல், பகிர்ந்தளித்தல், பயன்பாடு தொடர்பான பாதுகாப்பு சம்பவங்களை ஆய்வு செய்து இச்சங்கம் தொகுத்துள்ளது.  
தேசிய புரோபேன் வாயு சங்கம் முதலில் அமெரிக்காவின் இல்லினாய்சு மாநிலத்திலுள்ள லிசுலீ கிராமத்தில் இருந்தது. ஆனால் பின்னர் இதன் தலைமையகம் 2002 ஆம் ஆண்டு வாசிங்டன் நகருக்கு மாற்றப்பட்டது.  
புரோபேன் அரசியல் நடவடிக்கைக் குழு என்ற அமைப்பு ஒன்றையும் இச்சங்கம் இயக்குகிறது.
புரோபேன் தொழிலுக்கான வர்த்தக மாநாடுகளை நடத்துகிறது இவ்வமைப்பு திட்டமிட்டு நடத்துகிறது.
# வெல்டிங் குமார்

**"வெல்டிங்" குமார்** என்பவர் ஒரு இந்திய குற்றவாளியாவார்.சென்னையைச் சேர்ந்த இவர் வழக்கறிஞர் ஆர். சண்முகசுந்தரம் மீதான தாக்குதலில் ஈடுபட்டதற்காக அறியப்படுகிறார். அதற்காக இவருக்கு ஆயுள் தண்டனை விதிக்கப்பட்டது. பின்னர் இவர் சக கைதிகளுடனான மோதலின்போது புழல் சிறைச்சாலையில் கொல்லப்பட்டார்.
# வெல்டிங் குமார்

## தனிப்பட்ட வாழ்க்கை

இவர் சென்னையில் கொருக்குப்பேட்டைக்கு அருகிலுள்ள நாவலர் தெருவில் பிறந்தார். இவர் முதலில் ஜெயகுமார் என்று அழைக்கப்பட்டார். சாந்தியை மணந்த இவருக்கு திவ்யா என்ற மகளும், சுஷில் குமார் என்ற மகனும் உள்ளனர்.
# வெல்டிங் குமார்

## குற்றவியல் வரலாறு

நான்கு கொலைகள் உட்பட 25 வெவ்வேறு குற்றவியல் வழக்குகளில் இவர் குற்றம் சாட்டப்பட்டார். டெக்கான் கிரோனிகல் இவரை சில தமிழக அரசியல்வாதிகளின் அடியாள் என்று வர்ணித்தது.  
1985 இல் இராதாகிருஷ்ணனையும் 1992 இல் லம்பா மணியையும் கொன்றதாக இவர் மீது குற்றம் சாட்டப்பட்டது. நீதிமன்ற வளாகங்களுக்குள் சேராவையும், அயோத்தி குப்பத்தைச் சேர்ந்த வீரமணியையும் தாக்கியுள்ளார். நீதிமன்றத்துக்கு சென்று கொண்டிருந்த வழக்கறிஞர் விஜயனை வழியில் தாக்கியுள்ளார். ராதாகிருஷ்ணன், சண்முகசுந்தரம் ஆகியோரை தாக்கியதற்காக இவர் ஆயுள் தண்டனை பெற்றார். இவர் சிறையில் இருந்தபோதும் வன்முறையில் ஈடுபட்டார். இவர் கடலூர் சிறையில் இருந்தபோது ஜான் பாண்டியனையும், சேலம் சிறையில் இருந்தபோது வ. முல்லைவேந்தனையும் தாக்கினார்.
# வெல்டிங் குமார்

## வழக்கறிஞர் சண்முகசுந்தரம் வழக்கு

30 மே 1995 அன்று வழக்கறிஞர் ஆர். சண்முகசுந்தரத்தை தாக்கியப் பிறகு இவர் தமிழகத்தில் புகழ் பெற்றார். "வெல்டிங்" குமாரை கைது செய்ய உதவும் தகவலுக்கு சிபிஐ பணப்பரிசு வளிப்பதாக அறிவத்தது. டான்சி நிலபேர வழக்கில் அப்போதைய முதல்வர் ஜெ. ஜெயலலிதா மீது திமுக சார்பில் வழக்கறிஞரான ஆர். சண்முகசுந்தரம் வழக்குத் தொடுக்க தயாராகிக் கொண்டிருந்தார். இதற்காக அவர் மீது நடத்தப்பட்ட தாக்குதலில் அவர் கடுமையாக காயமடைந்தார். இந்த தாக்குதல் தமிழ்நாட்டு சட்ட சமூகத்தை கோபப்படுத்தியது. இதை கண்டித்து மாநிலம் தழுவிய போராட்டங்கள் நடந்தன. பின்னர் குமார் அந்த வழக்கில் உள்ளூர் நீதிமன்றத்தால் குற்றவாளி என அறிவிக்கப்பட்டு ஆயுள் தண்டனை விதிக்கப்பட்டார். பின்னர் இந்த தீர்ப்பை உயர் நீதிமன்றம் உறுதிப்படுத்தியது.
# வெல்டிங் குமார்

## இறப்பு

2009 சூன் அன்று, குமார் புழல் சிறையில் சக கைதிகளால் தாக்கப்பட்டு கொல்லப்பட்டார். இவர் கொலை செய்யப்படுவதற்கு இரண்டு மாதங்களுக்கு முன்பு கோவையில் இருந்து புழல் சிறைக்கு மாற்றப்பட்டார். சிறையில் நடக்கும் மோசடி செயல்களை இவர் தன் கையக்குள் கொண்டுவந்ததால் ஏற்பட்ட பகையின் விளைவாக இவரது கொலை நிகழ்ந்ததாக புழல் சிறை அதிகாரிகள் தெரிவித்தனர், அதில் குறிப்பாக ரிமாண்ட் கைதிகள் தங்கள் செல்பேசிகளை குற்றவாளிகள் பேச கொடுத்து அதற்கு கட்டணம் வசூலித்தனர்.
# சேலம் துறைமுக மின் நிலையம்

**சேலம் துறைமுக மின் நிலையம்** (*Salem Harbor Power Station*) என்பது அமெரிக்காவின் மாசசூசெட்சு மாநிலத்திலுள்ள சேலம் நகரத்தில் அமைந்துள்ள ஓர் இயற்கை எரிவாயு எரியூட்டும் மின் உற்பத்தி நிலையமாகும். சேலம் துறைமுக நகரத்தில் 65 ஏக்கர் பரப்பளவில் இம்மின் நிலையம் அமைந்துள்ளது. இதே தளத்தில் காலாவதியான நிலக்கரி எரியூட்டும் ஆலையை மாற்றி 2018 ஆம் ஆண்டு முதல் இயற்கை எரிவாயு எரியூட்டும் நிலையமாக இந்நிலையம் செயல்படத் தொடங்கியது.  
சேலம் துறைமுக மின் நிலையம் 1800 ஆம் ஆண்டுகளில் கடலிடமிருந்து மீட்டெடுக்கப்பட்ட நிலப்பகுதியில் அமைந்துள்ளது. முன்னதாக இப்பகுதி கப்பல்கள் மற்றும் படகுகளைக் கட்டி நிலைப்படுத்துவதற்காக அமைக்கப்படும் கப்பல்துறை மேடை மற்றும் நிலக்கரி களஞ்சியமாக இருந்தது. அசல் தொழிற்சாலையின் கட்டுமானம் 1950 ஆம் ஆண்டுகளில் தொடங்கியது. இத்தொழிற்சாலை பல முறை விரிவாக்கப்பட்டது.  
அசல் தொழிற்சாலையை விட இது சிறியதாகும். 40 ஏக்கர் நீர்முனை நிலத்தை எதிர்கால வளர்ச்சிக்கு பயன்படுத்த அமைவிடம் அனுமதிக்கிறது. 2012 ஆம் ஆண்டில் ஃபுட் பிரிண்ட் பவர் நிறுவனம் வாங்கிய 60 ஆண்டு பழமையான நிலக்கரி ஆலை 2014 ஆம் ஆண்டு மே 31 அன்று அகல்நிலைக்கு கொண்டு வரப்பட்டது. தொழிற்சாலையை இடிக்கும் பணிகள் 2016 ஆம் ஆண்டு நிறைவடைந்தன. அதே நேரத்தில் புதிய தொழிற்சாலை கட்டுவதற்கான பணிகள் தொடங்கின.
# மாதவபெட்டி சத்யம்

**மாதவபெட்டி சத்யம்** ( Madhavapeddi Satyam ) (11 மார்ச் 1922 - 18 டிசம்பர் 2000) ஓர் இந்திய பாடகரும் மேடை நடிகரும் ஆவார். முக்கியமாக தெலுங்குத் திரைப்படங்களில் பணியாற்றினார். 1946 ஆம் ஆண்டில் இயக்குநர் ஒய். வி. ராவின் தமிழ் - இந்தி இருமொழித் திரைப்படமான "ராமதாஸி"ல் கபீர் வேடத்தில் நடித்து பாடகர்-நடிகராக படங்களில் நுழைந்தார். இருப்பினும், இவர் தனது தனித்துவமான குரலால் பின்னணிப் பாடகராக மிகவும் பிரபலமானார். அவரது குரல் எஸ். வி. ரங்கராவ், இரேலங்கி, இரமண ரெட்டி போன்ற கலைஞர்களுக்கு மிகவும் பொருத்தமாக இருந்தது. அக்கினேனி நாகேஸ்வர ராவ், என். டி. ராமராவ், ஜக்கையா, பத்மநாபம் போன்றவர்களுக்காகவும் இவர் பாடியுள்ளார். ஐம்பதாண்டு கால தனது தொழில் வாழ்க்கையில் இவர் எஸ்.வி.ரங்கராவின் மாயா பஜார் திரைப்படத்திலிருந்து "விவாஹ போஜனமு" மற்றும் இரமண ரெட்டியின் *குலகோத்ராலு* திரைப்படத்திலிருந்து "அய்யய்யோ ஜோப்புலோ டப்புலு போயனே" போன்ற பிரபலமான பாடல்களைப் பாடியுள்ளார். தெலுங்கு, தமிழ், கன்னடம், மலையாளம், இந்தி, சிங்களம் உட்பட கிட்டத்தட்ட அனைத்து இந்திய மொழிகளிலும் 7,000 பாடல்களைப் பாடியுள்ளார்.
# மாதவபெட்டி சத்யம்

## சுயசரிதை

மாதவபெட்டி சத்யம் 1922 ஆம் ஆண்டு மார்ச் 11 ஆம் தேதி ஆந்திராவின் பொன்னூரில் உள்ள பாபட்லாவில் பிறந்தார். இவரது பெற்றோர் மாதவபெட்டி இலட்சுமி நரசையா மற்றும் சுந்தரம்மா. சிறுவயதிலிருந்தே இவர் நாடகங்களில் பாடுவதற்கும் நடிப்பதற்கும் திறமையைக் காட்டினார். இவரது தந்தை வழி மாதவபெட்டி வெங்கட்ராமையா, நன்கு அறியப்பட்ட நாடகக் கலைஞராவார். இவர் நாடகத்தில் வெவ்வேறு வேடங்களில் சித்தரிக்கத் தொடங்கினார். அவற்றில் ஒன்று "சலோ டெல்லி" என்ற ஒரு சமூக நாடகம், அதில் இவரது பாடல், நடிப்பு மற்றும் இசைத் திறன் முதன்முறையாக சென்னையில் வெளிபட்டது. 1946 ஆம் ஆண்டில் இயக்குநர்-தயாரிப்பாளர் ஒய்.வி.ராவ் அவர்களால் கண்டுபிடிக்கப்பட்ட சத்யம், அவரது திரைப்படமான *ராமதாஸில்* கபீராக நடிக்கவும், சி.ஆர்.சுப்பராமனின் இசை மேற்பார்வையில் தமிழ் மற்றும் இந்தி மொழிகளில் இந்த இருமொழி படத்தில் மூன்று பாடல்களைப் பாடவும் வாய்ப்பு கிடைத்தது.  
1949ஆம் ஆண்டில் தெலுங்கு திரையுலகில் நுழைந்த உடனேயே லைலா மஜ்னு படத்திற்காக கண்டசாலாடன் சேர்ந்து "மனசு காதா குடா தோடை ..." தனது முதல் தெலுங்கு பாடலை பாடினார்.
# மாதவபெட்டி சத்யம்

## இறப்பு

இவர் தனது 78 வயதில் 2000 டிசம்பர் 18 அன்று சென்னையில் இறந்தார்.
# மாதவபெட்டி சத்யம்

## மாதவபெட்டி சத்யம் விருது

குச்சிபுடி நிபுணரான மாதவபெட்டி சத்யமின் மகன், மாதவபெட்டி மூர்த்தி, தனது பெற்றோரின் நினைவாக தெலுங்குத் திரைப்படத் துறையில் சிறப்பாக பணியாற்றும் கலைஞர்களுக்கு 'மாதவபெட்டி சத்யம்' விருதையும் 'மாதவபெட்டி பிரபாவதி' விருதையும் வங்கி வருகிறார்..இந்த விருதைப் பெற்ற சில திரைப்பப்ட பிரபலங்கள் பின்வருமாறு:  
- ம. சு. விசுவநாதன்
- பி. பி. ஸ்ரீனிவாஸ்
# முள்ளூர் ஊராட்சி (புதுக்கோட்டை)

**முள்ளூர் ஊராட்சி** (*Mulloor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகைக் கணக்கெடுப்பின்படி, மொத்த மக்கள் தொகை 5446 ஆகும். இவர்களில் பெண்கள் 2748 பேரும் ஆண்கள் 2698 பேரும் உள்ளனர்.
# முள்ளூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. அண்ணா நகர்
1. வைரவன் தெரு
1. பொக்கிசகாரன்பட்டி
1. தண்ணீர்பந்தல்மேடு
1. தர்கா
1. சிட்கோ
1. பாப்பன் வயல்
1. ராமன் நகர்
1. ஆசாரிநத்தம்
1. தென்னதிரயன்பட்டி
1. துலுக்கன்தோப்பு
1. வழியாம்பட்டி
1. அய்யம்பட்டி
1. சத்திரப்பட்டி
1. முத்தகோன்பட்டி
1. முள்ளூர்
1. கரையப்பட்டி
1. கும்முபட்டி
1. புதுராஜாப்பட்டி
1. வெள்ளையகோன்பட்டி
# புத்தாம்பூர் ஊராட்சி (புதுக்கோட்டை)

**புத்தாம்பூர் ஊராட்சி** (*Puththamboor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3430 ஆகும். இவர்களில் பெண்கள் 1726 பேரும் ஆண்கள் 1704 பேரும் உள்ளனர்.
# புத்தாம்பூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ராயவயல்
1. கம்மாளர் தெரு
1. சானிவயல்
1. மருத்துவர் தெரு
1. அக்ரகாரம்
1. குறிஞ்சிபட்டி
1. மலையப்பாநகர்
1. புதுமனைக்கட்டு
1. தேனிபட்டி
1. தெற்குபச்சேரி
1. புத்தாம்பூர்
1. பண்ணைகுடிருப்பு
1. பூசாரி தெரு
1. கவுண்டர் தெரு
# தஞ்சை வெ. கோபாலன்

**தஞ்சை வெ. கோபாலன்** (1936- 6. மே. 2021) என்பவர் தமிழ்நாட்டைச் சேர்ந்த வரலாற்று ஆய்வாளர், நூலாசிரியர் ஆவார்.
# தஞ்சை வெ. கோபாலன்

## வாழ்க்கை

வெ. கோபாலன், தமிழகத்தின், நாகப்பட்டினம் மாவட்டம், தில்லையடியில் 1936இல் பிறந்தார். இவர் இந்திய ஆயுள் காப்பீட்டுக் கழகத்தில் பணியாற்றி ஓய்வு பெற்று தஞ்சாவூரில் வசித்துவந்தார். இவர் திருவையாறு பாரதி இயக்கத்தின், பாரதி இலக்கியப் பயிலக இயக்குநராக 2001 முதல் பொறுப்பேற்று பாரதி குறித்த அஞ்சல் வழி பாடதிடத்தை நடத்திவந்தார். மேலும் இவர் திருவையாறு நாட்டியாஞ்சலி அறக்கட்டளை தலைவராகவும் இருந்தார். இவர் 15 நூல்களை எழுதியுள்ளார்.
# தஞ்சை வெ. கோபாலன்

## எழுதிய நூல்கள்

- திருவையாறு வரலாறு
- தஞ்சை மராட்டியர் வரலாறு
- தஞ்சை நாயக்க மன்னர்கள் வரலாறு
- வேதாரண்யம் உப்பு சத்தியாகிரகம்
- திருக்கோயில்களில் நாட்டியாஞ்சலி
- தண்ணீர் விட்டா வளர்தோம்
- உரைநடையில் கம்பராமாயணம்
# தேசிய முட்டை ஒருங்கிணைப்புக் குழு

**தேசிய முட்டை ஒருங்கிணைப்புக் குழு** (*National Egg Coordination Committee*)(என்.இ.சி.சி) என்பது இந்தியாவில் உள்ள கோழிப்பண்ணை விவசாயிகளின் சங்கமாகும். இதில் 25,000க்கும் மேற்பட்ட விவசாயிகள் உறுப்பினர்களாக உள்ளனர். கடந்த இரண்டு தசாப்தங்களில், என்.இ.சி.சி பொதுவாகக் கோழித் தொழிலின் முன்னேற்றத்தில் குறிப்பிடத்தக்கப் பங்கைக் கொண்டுள்ளது. குறிப்பாக முட்டை சார்ந்த தொழில், சந்தை தலையீடு, விலை ஆதரவு நடவடிக்கைகள், முட்டை ஊக்குவிப்பு பிரச்சாரங்கள், நுகர்வோர் கல்வி, சந்தை ஆராய்ச்சி போன்ற பல்வேறு திட்டங்களை மேற்கொண்டுள்ளது. கிராமப்புற சந்தை மேம்பாடு மற்றும் தொழில் தொடர்பான முக்கிய பிரச்சினைகள் குறித்து அரசாங்கத்துடன் தொடர்பு கொண்டு பணியாற்றி வருகின்றது.
# தேசிய முட்டை ஒருங்கிணைப்புக் குழு

## குறிக்கோள்கள்

இந்திய முட்டை தொழிலில் முக்கியமாக முட்டை விலையில் கவனம் செலுத்திக் குறிப்பிடத்தக்கப் பங்கு வகிக்க என்.இ.சி.சி பரந்த நோக்கங்களைக் கொண்டுள்ளது. இதனுடைய நோக்கம் நிறைவேறிய பின்னர், பின்வருவனவற்றை அடைய என்.இ.சி.சி தன் நடவடிக்கைகளின் நோக்கத்தினை விரிவுபடுத்தியுள்ளது.  
- வாடிக்கையாளருக்கு நியாயமான விலை, இடைத்தரகருக்கு போதுமான பங்களிப்பு மற்றும் விவசாயிக்கு நியாயமான வருவாய் ஆகியவற்றின் அடிப்படையில், இது முட்டை விலையை அறிவிக்கிறது.
- உபரியான பகுதிகளிலிருந்து பற்றாக்குறை பகுதிகளுக்கு முட்டைகளைச் சந்தைப்படுத்தக் கண்காணிப்பு, நிர்வாகம் மற்றும் ஒழுங்குபடுத்துவதில் கவனம் செலுத்துதல்
- அக்ரோகார்பெக்ஸ் இந்தியா லிமிடெட் மூலம் சந்தை தலையீடு.
- பல நிலை சந்தைப்படுத்தலையும் சந்தைப்படுத்துபவர்களின் நம்பகமான மற்றும் நெருக்கமான வலையமைப்பை ஏற்படுத்தி முட்டை விற்பனையினை மேம்படுத்துதல்.
- முட்டை வர்த்தகம், முட்டை பண்ணை, முட்டை ஏற்றுமதியை ஊக்குவித்தல்.
- நடைமுறையில் உள்ள உற்பத்திக்கான தொழில்நுட்பத்தையும் தகவல்களையும் பயன்படுத்தி முட்டை உற்பத்தியினை அதிகரித்தல்.
# தேசிய முட்டை ஒருங்கிணைப்புக் குழு

## வரலாறு

1980களின் முற்பகுதியில் இந்தியக் கோழித் தொழில் அசாதாரண தொடர் நெருக்கடியினைச் சந்தித்தது. ஏனெனில் விற்பனை விலை உற்பத்தி செலவை விடக் குறைவாக இருந்தது. பல கோழி விவசாயிகள் பெரும் இழப்பு காரணமாக தங்கள் பண்ணை நடவடிக்கைகளை நிறுத்தினர். இது தொடர்பாக ஆய்வு மேற்கொள்ள, டாக்டர் பி.வி.ராவ் மற்றும் சி.எச். ஜகபதி ராவ் நாடு முழுவதும் பயணம் செய்து, குழுக்கள், தனிநபர்கள் மற்றும் வர்த்தகர்களுடன் 300க்கும் மேற்பட்ட கூட்டங்களை ஏற்பாடு செய்தார். இந்தியா முழுவதிலுமிருந்து கோழி விவசாயிகளை ஒன்றிணைத்து அவர்களின் அவர்களின் பிரச்சனைகளை நீக்குவதே இதன் நோக்கமாக இருந்தது. இதன் அடிப்படையில் மே 1982 இல், என்.இ.சி.சி முறையாக இந்தியச் சங்கங்களின் பதிவுச் சட்டத்தின் கீழ் ஒரு அறக்கட்டளையாகப் பதிவுசெய்யப்பட்டது. மே 14, 1982 அன்று, என்.இ.சி.சி முட்டை விலையை அறிவிக்கத் தொடங்கியது.
# இரத்னவேல் பாண்டியன் சுப்பையா

(நீதியரசர்) ரத்னவேல் பாண்டியன் சுப்பையா மதராசு உயர் நீதிமன்றத்தில் பணியமர்வு நீதிபதி ஆவார். நீதிபதி சுப்பையா தமிழ்நாடு மாநிலச் சட்ட சேவைகள் ஆணையத்தின் நிர்வாகத் தலைவராகவும் உள்ளார். அவர் மார்ச் 24, 2008 அன்று மெட்ராஸ் உயர் நீதிமன்ற நீதிபதியாக வழக்கறிஞர் பட்டியல் தொகுப்பில் இருந்து உயர்த்தப்பட்டார்.  
நீதிபதி சுப்பையா ஓய்வு பெற்ற உச்சநீதிமன்ற நீதிபதி நீதிபதி எஸ்.இரத்னவேல் பாண்டியனின் மகன் ஆவார். நீதிபதி சுப்பையா மதராசு உயர்நீதிமன்றத்தின் கூடுதல் நீதிபதியாக 24 மார்ச் 2008 அன்று இந்திய ஜனாதிபதி பிரதிபா பாட்டீல் அவர்களால் நியமிக்கப்பட்டார்.
# இரத்னவேல் பாண்டியன் சுப்பையா

## ஆரம்ப கால வாழ்க்கை

நீதிபதி சுப்பையா ஜூன் 21, 1959 இல் திருப்புடைமருதூர், திருநெல்வேலி மாவட்டத்தில் பிறந்தார். அவர் உச்ச நீதிமன்ற நீதிபதி எஸ்.ரத்னவெல் பாண்டியனின் மகன் ஆவார்.  
மெட்ராஸ் சட்டக் கல்லூரியில், சட்டப் பட்டம் பெற்று தனது பட்டப்படிப்பை முடித்த பின்னர், நீதிபதி சுப்பையா டிசம்பர் 14, 1983 அன்று வழக்கறிஞராக பணியில் சேர்ந்தார்..
# இரத்னவேல் பாண்டியன் சுப்பையா

## வழக்கறிஞர் தொழில்

சுப்பையா மெட்ராஸ் உயர் நீதிமன்றத்தில் அனைத்து வழக்குகளிலும் 23 ஆண்டுகள் பயிற்சி பெற்றார். அரசியலமைப்பு, சிவில், குற்றவியல் மற்றும் சேவை விஷயங்களில் நிபுணத்துவம் பெற்றவர்.  
நீதிபதி சுப்பையா பாண்டிச்சேரி தொழில்துறை மேம்பாடு மற்றும் மேம்பாட்டுக் முதலீட்டுக் கழகத்தின் குழு வழக்கறிஞராகப் பணியாற்றினார், மேலும் அவர் சென்னை துறைமுக அறக்கட்டளை மற்றும் சென்னை பாரத் சஞ்சார் நிகம் லிமிடெட் (பி. எஸ். என். எல்) ஆகியவற்றில் குழு வழக்கறிஞராகவும் பணியாற்றினார்.  
சுப்பையா தமிழ்நாட்டின் தொழில்துறை மேம்பாட்டுக் கழகம் மற்றும் பல்வேறு அரசு அமைப்புகளுக்கான நிலையான சட்ட ஆலோசகராக பணியாற்றினார், மேலும் அவர் தமிழ்நாட்டின் சிறப்பு அரசு பிலீடர் (சி. எஸ்) ஆகவும் தமிழ் நாடு மாநில அரசுக்காக பணியாற்றினார்.
# இரத்னவேல் பாண்டியன் சுப்பையா

## உயர் நீதிமன்ற நீதிபதி

சிலை. (இறந்து போன கன்றுக்கு நீதி கேட்ட பசுவுக்கு கன்று இறக்க காரணமாக இருந்த தனது மகனை தேர்காலிலிட்டு மரண தண்டனை வழங்கிய சமநீதிச் சோழன் சிலையில் பசு ஆராய்ச்சி மணி அடிக்கும் காட்சி செதுக்கப்பட்டுள்ளது.)]]
24 மார்ச் 2008 அன்று மெட்ராஸ் உயர்நீதிமன்றத்தின் கூடுதல் நீதிபதியாக நீதிபதி சுப்பையா நியமிக்கப்பட்டார். இந்திய ஜனாதிபதி ஸ்ரீமதி பிரதிபா பாட்டீல் அவரை நியமிக்க வாரண்ட் பிறப்பித்தார்.  
நவம்பர் 9, 2009 அன்று மெட்ராஸ் உயர்நீதிமன்றத்தின் நிரந்தர நீதிபதியாக திரு. சுப்பையா நியமிக்கப்பட்டார். நீதிபதி சுப்பையாவின் தந்தையான எஸ்.இரத்னவேல் பாண்டியன் மதராசு உயர் நீதிமன்றத்தின் தலைமை நீதிபதியாக பணி புரிந்தவர் அவார். எஸ்.இரத்னவேல் பாண்டியனின் பதவி காலத்தில் சமநீதி சோழன் சிலை உயர் நீதிமன்ற வளாகத்தில் நிறுவினார்.
# இரத்னவேல் பாண்டியன் சுப்பையா

## முக்கியமான தீர்ப்புக்கள்

### ஜான் டியோ உத்தரவு

திரைப்படங்கள், பாடல்கள் போன்ற கலைப் படைப்புகளை உருவாக்கியவரின் அறிவுசார் சொத்துரிமைகளைப் பாதுகாக்க வழங்கப்படும் முன் மீறல் தடை உத்தரவு ஜான் டியோ உத்தரவு ஆகும். ஜான் டியோ உத்தரவானது " ரோலிங் ஆன்டன் பில்லர் உத்தரவு", அல்லது "ஆன்டன் பில்லர் உத்தரவு" அல்லது "அசோக் குமார் உத்தரவு" என்றும் அழைக்கப்படுகிறது.  
தம்மு திரைப்படம் தொடர்பான வழக்கில் நீதிபதி சுப்பையா ஜான் டியோ உத்தரவு பிறப்பித்தார். இந்த திரைப்படத்தை கிரியேட்டிவ் கமர்ஷியல்ஸ் மீடியா & என்டர்டெயின்மென்ட் லிமிடெட் உருவாக்கியது. மேலும் பிஎஸ்என்எல் மற்றும் பிற ஐஎஸ்பி ஆகியவர்கள் பதிப்புரிமைகளை மீறுவதைத் தடுப்பதற்கு எதிராக ஜான் டியோ உத்தரவு பிறப்பிக்கப்பட்டது.
# இரத்னவேல் பாண்டியன் சுப்பையா

## முக்கியமான தீர்ப்புக்கள்

### ஊழல் சட்டம் உத்தரவு

நீதிபதி சுப்பையா மற்றும் நீதிபதி கிருஷ்ணன் ராமசாமி ஆகியோர் ஒரு பெஞ்சில் அமர்ந்து, புதுச்சேரி சட்டமன்ற உறுப்பினர் ஒருவர், சபாநாயகர் அந்த சட்ட மன்ற உறுப்பினரை தகுதி நீக்கம் செய்த உத்தரவினை எதிர்த்து தாக்கல் செய்த வழக்கினை தள்ளுபடி செய்தனர். சிறப்பு நீதிமன்றத்தில் ஊழல் நிரூபிக்கப்பட்டுள்ளது என்பதைக் கண்டறிந்து மனுதாரர் தாக்கல் செய்த மனுவை பெஞ்ச் நிராகரித்தது, எனவே, மனுதாரர் சட்டமன்ற உறுப்பினராக இருப்பதற்கான இடத்தை இழந்துவிட்டார்.
# இரத்னவேல் பாண்டியன் சுப்பையா

## முக்கியமான தீர்ப்புக்கள்

### இணைய வழி சூதாட்ட தடை உத்தரவு

மெட்ராஸ் உயர்நீதிமன்ற நீதிபதியாக அமர்ந்திருந்த சுப்பையா, இணைய வழி சூதாட்ட விளையாட்டுகளை தடைசெய்யும் அரசு ஆணையை தடை செய்ய்ய கோரிய வழக்கை தள்ளுபடி செய்தார். கட்டளைச் சட்டத்தை எதிர்த்து தாக்கல் செய்யப்பட்ட மனு ஒன்றில் இந்த உத்தரவு பிறப்பிக்கப்பட்டது. இணைய வழி சூதாட்டம் மூலம் பல இளைஞர்கள் மற்றும் மாணவர்கள் தங்கள் வருமானத்தை இழந்துவிட்ட நிலையில், இந்த அரசாணை நிறைவேற்றப்பட்டது. ரம்மி ஒரு புத்திசாலித்தனமான விளையாட்டு என்றும் எனவே அது சூதாட்டமல்ல என மனுதாரரின் பக்கத்தில் வாதிடப்பட்டது. ஆனால், இணைய வழி சூதாட்டம் இளைஞர்களின் வாழ்க்கையை கெடுத்துவிட்டது என்று அரசாணையில் ஏற்கனவே தெளிவுபடுத்தி இருந்தது. எனவே, அரசாணை பிரப்பிக்கப்பட்டதன் நோக்கம் மற்றும் பொருள் பற்றி ஆய்வு செய்த பின்னர், நீதிபதி சுப்பையா அந்த மனுவை தள்ளுபடி செய்தார்.
# இரத்னவேல் பாண்டியன் சுப்பையா

## முக்கியமான தீர்ப்புக்கள்

### கல்விக்கான உரிமை மீதான உத்தரவு

கல்விக்கான உரிமை சட்டத்தின் கீழ், கல்வி கட்டணம் வசூலிப்பதில் தலையிட மாநில அரசுக்கு உரிமை இல்லை என 'சி. பி. எஸ். சி' பள்ளிகள் தரப்பில் நீதிமன்றத்தில் சவால் விடுக்கப்பட்டது. நீதிபதி சுப்பையா, அமர்வில், கல்வி உரிமைச் சட்டத்தின் பிரிவு 25 ன் கீழ் வசூலிக்கப்பட்ட கட்டணத்தை திருப்பிச் செலுத்த மாநில அரசுக்கு உரிமை உண்டு என்று தீர்ப்பளித்தார். இந்த சட்டம் அனைத்து பள்ளிகளிலும் சமூக அடிப்படியிலும், பொருளாதார அடிப்படியிலும் பலவீனமான பிரிவுகளைச் சேர்ந்த மாணவர்களுக்கு இலவச கல்வியை வழங்குகிறது, மேலும் ஒவ்வொரு பள்ளியும் பலவீனமான பிரிவு மாணவர்களுக்கு இலவச கல்விக்காக மொத்த இடங்களில் 25% ஒதுக்க வேண்டும் என உத்தரவிட்டார். அனைத்து தனியார் உதவி பெறாத பள்ளிகளும் 2009 ஆம் ஆண்டு வரை தங்களது சொந்த கட்டணக் கட்டமைப்பை நிர்ணயித்து வந்தன. ஆனால், நீதிமன்ற உத்தரவுக்குப் பிறகு, கல்விக் கட்டண அமைப்பு முறைப்படுத்தப்பட்டது.
# இரத்னவேல் பாண்டியன் சுப்பையா

## முக்கியமான தீர்ப்புக்கள்

### டி. சி. எஸ் நிறுவன ஊழியர் ஆணை

'டி. சி. எஸ்' எனும் தகவல் தொழில்நுட்ப நிறுவனத்தின் ஒரு கர்ப்பிணி பெண் ஊழியர் சேவையிலிருந்து நீக்கப்பட்டார். அவர் உயர்நீதிமன்றத்தில் வழக்குத் தாக்கல் செய்தபோது, நீதிபதி சுப்பையா ஐடி நிறுவனம் அந்த பெண்ணை வேலையில் இருந்து நீக்குவதைத் தடுக்கும் இடைக்கால உத்தரவை பிறப்பித்திருந்தார். பின்னர் ஐ.டி நிறுவனம் ஊழியரின் பணிநீக்க உத்தரவை மீளப் பெற்றது. பின்னர், அந்த பெண் பணியினை தொடர்ந்தார்.
# பரமசெரா

***பரமசெரா*** (*Paramacera*) என்பது பட்டாம்பூச்சிப் பேரினம் ஆகும். நிம்பாலிடே பட்டாம்பூச்சி குடும்பத்தில் சட்டைரினே துணைக்குடும்பத்தினைச் சார்ந்த இந்தப் பட்டாம்பூச்சிகள் பழுப்பன்கள் என அழைக்கப்படுகின்றன. இவை வட அமெரிக்காவின் குளிர் மற்றும் அமெரிக்க வெப்பமண்டலப் பகுதிகளில் காணப்படுகிறது.
# பரமசெரா

## சிற்றினங்கள்

*பரமசெரா* பேரினத்தில் நான்கு சிற்றினங்கள் உள்ளன. அவை:  
- *பரமசெரா அல்லினி* <small>மில்லர், 1972</small> - பைன் சத்யர்
- *பரமசெரா சைனாண்டெகா* <small>மில்லர், 1972</small>
- *பரமசெரா காபியோசா* <small>மில்லர், 1972</small>
- *பரமசெரா ஜிகாக்* <small>(ரீகர்ட், [1867])</small>
# கோட்லா விஜய் பாஸ்கர் ரெட்டி உள் விளையாட்டரங்கம்

**கோட்லா விஜய் பாஸ்கர் ரெட்டி உள் விளையாட்டரங்கம்** (*Kotla Vijay Bhaskar Reddy Indoor Stadium*) என்பது இந்திய மாநிலமான தெலங்காணாவில் ஐதராபாத்தில் அமைந்துள்ள ஒரு உட்புற விளையாட்டு அரங்கமாகும். இதனை 2003ல் முதல்வராக இருந்த நா. சந்திரபாபு நாயுடு திறந்து வைத்தார். இந்த உள் விளையாட்டு அரங்கில் சுமார் 2,000 பேர் அமரலாம். இது 2003 ல் ஆப்ரோ-ஆசிய விளையாட்டுக்கான சில நிகழ்வுகளை நடத்தியது.  
இந்த அரங்கினை, விளையாட்டு விவகாரங்களைக் கவனிக்கும் மாநில அரசுத் துறையான தெலுங்காணா மாநில விளையாட்டு ஆணையம் (எஸ்ஏடிஎஸ்) பராமரிக்கிறது.
# கோட்லா விஜய் பாஸ்கர் ரெட்டி உள் விளையாட்டரங்கம்

## வரலாறு

நவம்பர் 2007இல், இந்த மைதானத்தில் ஐதராபாத்தின் மிகப்பெரிய சற்றுக்கு விளையாட்டுச் சுற்றுப்பாதை திறக்கப்பட்டது. இது 100 மீட்டர் சுற்றளவுடைய தடகளப்பாதையினைக் கொண்டது. ஆந்திராவின் முதல் தேசிய சறுக்கு விளையாட்டு (வேகம்) வாகையர் மற்றும் சர்வதேச பயிற்சியாளரான அப்பாஸ் இக்பால் லாசானியா மற்றும் சர்வதேச பயிற்சியாளரால் பயிற்சியளிக்கப்பட்ட சறுக்கு விளையாட்டு பயிற்சிக்காக வட்டப் பாதை உருவாக்கப்பட்டது. இதில் பயிற்சி பெறும் மாணவர்கள் பன்னாட்டுச் சறுக்கு போட்டிகளில், ரோலர் மற்றும் பனிச் சறுக்கு இரண்டிலும் இந்தியாவைப் பிரதிநிதித்துவப்படுத்துகின்றனர்.  
லாசானியாவின் மாணவர்களின் பெற்றோர்களான சவிதா ரெட்டியால் இந்த வளையம் சாத்தியமானது. இவரது மகள் ஷ்ரத்தா ரெட்டி 2010இல் ஆசிய சறுக்குப்போட்டியில் சாம்பியன்ஷிப் பதக்கம் வென்றார்.  
குழந்தைகள் மைதானத்தில் பூப்பந்து மற்றும் சறுக்குவிளையாட்டு கற்க வரலாம். லாசானியா நூற்றுக்கணக்கான குழந்தைகளுக்குப் பயிற்சி அளித்தது, அவர்களில் பலர் ஒருங்கிணைந்த ஆந்திராவையும் இறுதியில் தெலங்காணாவையும் தேசிய சாம்பியன்ஷிப்பில் பிரதிநிதித்துவப்படுத்தினர்.
# ஜேம்ஸ் சங்மா

**ஜேம்சு பாங்சாங் கொங்கல் சங்மா** (*James Sangma)* என்பார் (மேற்கு கரோ மலையில் துராவில் பிறந்தார் 1976) மேகாலயா மாநிலத்தைச் சேர்ந்த இந்திய அரசியல்வாதி ஆவார். இவர் மேகாலயா அரசாங்கத்தில் தற்போதைய உள்துறை, மாவட்ட குழு விவகாரங்கள், உணவு சிவில் வழங்கல் மற்றும் நுகர்வோர் விவகாரங்கள், சட்டம், மின்சார அமைச்சராக உள்ளார். 2008ஆம் ஆண்டு மாநிலத் தேர்தலில் தேசிய மக்கள் கட்சி உறுப்பினரான இவர், தனது சகோதரர் கான்ராட் சங்மாவுடன் முதன்முதலில் மாநில சட்டமன்றத்திற்குத் தேர்ந்தெடுக்கப்பட்டார். இவர் மேற்கு கரோ மலை மாவட்டத்தில் உள்ள தாதெங்ரே தொகுதியிலிருந்து தேர்ந்தெடுக்கப்பட்டார்.  
சங்மா மேகாலயாவின் முன்னாள் முதல்வரும், இந்திய மக்களவை சபாநாயகருமான பி. ஏ. சங்மாவின் மகனாவார். இவரது சகோதரி அகதா சங்மா 15ஆவது மக்களவையில் உறுப்பினராகவும், முன்னாள் மத்திய அமைச்சரவையில் அமைச்சராகவும் இருந்தார். இவரது சகோதரர் கான்ராட் சங்மா 2009 முதல் 2013 வரை மேகாலயா சட்டமன்றத்தில் எதிர்க்கட்சித் தலைவர் பதவியை வகித்தார். இவர், துரா மக்களவைத் தொகுதியிலிருந்து நாடாளுமன்ற உறுப்பினராகத் தேர்வானார். இவர் தனது தந்தையின் மரணத்திற்குப் பிறகு நடைபெற்ற இடைத்தேர்தலில் போட்டியிட்டு வெற்றி பெற்றார்.
# தாதெங்ரே சட்டமன்றத் தொகுதி

இந்தியாவின் வடகிழக்கு மாநிலமான மேகாலயாவின் 60 சட்டமன்றத் தொகுதிகளில் **தாதெங்ரே சட்டமன்றத் தொகுதி** (*Dadenggre (Vidhan Sabha constituency*) ஒன்றாகும். இந்த தொகுதி துரா மக்களவைத் தொகுதியின் கீழ் வருகிறது. இந்த தொகுதியின் தற்போதைய சட்டமன்ற உறுப்பினர் தேசிய மக்கள் கட்சியின் ஜேம்ஸ் சங்மா ஆவார்.
# தாதெங்ரே சட்டமன்றத் தொகுதி

## சட்டமன்ற உறுப்பினர்

சட்டமன்ற உறுப்பினர்களின் பட்டியல் கீழே கொடுக்கப்பட்டுள்ளது
- 2018: ஜேம்ஸ் சங்மா, தேசிய மக்கள் கட்சி
# ஈவ்ஸ் நோயர்

**ஈவ்ஸ் நோயர்** என்பது ஒரு சிவப்பு கலப்பின திராட்சை வகை ஆகும். இது அமெரிக்கா முழுவதும் வளர்க்கப்படுகிறது. கனெக்டிகட் திராட்சை வளர்ப்பவர் ஹென்றி இவ்ஸின் பெயரிடப்பட்ட இந்த திராட்சையின் வம்சாவளி மற்றும் சரியான தோற்றம் தெளிவாக இல்லை. ஐக்கிய நாடுகளில் தடைசெய்யப்பட்ட பின்னர், ஈவ்ஸ் பிரபலமான திராட்சையாக அறியப்பட்டது. இது இனிப்பு சுவையான கலனில் தயாரிக்கப்படும் ஒயின் உற்பத்தியில் பயன்படுத்தப்படுகிறது. ஆனால் 20ஆம் நூற்றாண்டில் இதன் சாகுபடி படிப்படியாகக் காற்று மாசுபாட்டால் குறைந்தது.
# ஈவ்ஸ் நோயர்

## வரலாறு மற்றும் வம்சாவளி

பன்னாட்டு விட்டிசு வகைப் பட்டியல் (VIVC) தரவின் படி இத் திராட்சை முதலில் ஒகையோவில் 1844ஆம் ஆண்டில் இனம் தெரியாத *திராட்சை பேரினமான விட்டிசின்* சிற்றினம் ஒன்றுடன் ஹார்ட்பர்ட் புரோப்ளிக்னை கலப்புச் செய்து பெறப்பட்டதாகும் (கலப்பினம் அறியப்படாத *விட்டிசு லேபுருசுகா* திராட்சை கொடியும் கனெக்டிகட்டில் தோற்றுவிக்கப்பட்ட இசபெல்லா). டேவிசில் உள்ள கலிபோர்னியா பல்கலைக்கழகத்தால் பராமரிக்கப்படும் தேசிய திராட்சை பதிவின் படி இத்திராட்சை 1850ஆம் ஆண்டில் வெளியிடப்பட்டதாகும். ஹென்றி இவ்ஸின் எழுத்துக்களின் படி இது 1840பின் தோற்றுவிக்கப்பட்டதாகும். இருப்பினும், ஹார்ட்ஃபோர்டு புரோலிஃபிக் பயிரிடப்பட்ட முந்தைய பதிவு 1846 ஆம் ஆண்டிலிருந்து வி.ஐ.வி.சி உடன் 1849 வரை. கலப்புச் செய்ததைக் குறிக்கிறது.  
இந்த முரண்பாடுகள் ஈவ்ஸ் நோயரின் வம்சாவளியைக் கேள்விக்குள்ளாக்குகிறது. மற்ற சான்றுகளின்படி, ஹென்றி இவ்ஸ் என்பவர் விடிசு வினிபெரா விதைகளிலிருந்து இந்த திராட்சையினைப் பயிரிடப்படுவதாகக் கூறினார். இந்த *திராட்சை* "மலகா" அல்லது "மதேயரா" என அழைக்கப்படுகிறது. 19ஆம் நூற்றாண்டின் பிற்பகுதியில் வினிபெரா வம்சாவளி அல்லது மலகா மது திராட்சை பெட்ரோ சைமென்சு மற்றும் மோசுகேடெல் அல்லது பாரம்பரிய மதேயரா மது திராட்சை மால்வாசிய, பூவல், வெர்டெல்கோ, டெராண்டெசு மற்றும் பாசுடார்டோ உறவினை ஆதரிப்பதற்குக் குறைவான ஆதாரமே காணப்படுகிறது. ஈவ்ஸ் நோயரின் டி.என்.ஏ பகுப்பாய்வு இன்னும் நடைபெறவில்லை என்றாலும், இன்று அறியப்படாத *வைடிஸ் லாப்ருஸ்கா* மற்றும் *வைடிஸ் அவெஸ்டாலிசு* திராட்சைக் கொடிகளிலிருந்து பெறப்பட்டதாக ஆம்பிலோகிராஃபர்கள் நம்புகின்றனர்.  
1930களில் மதுவிலக்கின் முடிவில் கிழக்கு அமெரிக்காவில் ஈவ்ஸ் நோயர் பரவலாகப் பயிரிடப்பட்டது. இந்த திராட்சையானது ஒயின் ஆலைகளில் இனிப்பு வலுவூட்டப்பட்ட ஒயின்களை உருவாக்குவதில் பிரபலமாக இருந்தது. இருப்பினும், 20ஆம் நூற்றாண்டின் இறுதியில், அமெரிக்காவில் காற்று மாசுபாட்டின் காரணமாக இத் திராட்சை பயிரிடுதல் கணிசமாகக் குறைந்தது.
# ஈவ்ஸ் நோயர்

## திராட்சை வளர்ப்பு

ஈவ்ஸ் நோயர் என்பது ஒரு நடுத்தரமாகப் பழுக்கும் திராட்சை வகையாகும். இது பொதுவாக கான்கார்டுக்கு முன்பு பழுக்கக் கூடியது. காற்று மாசுபாடு, ஓசோன் குறைபாடு மற்றும் கந்தக அடிப்படையிலான தெளிப்பு (தூள் மற்றும் டவுனி பூஞ்சை காளான் ஆகியவற்றை எதிர்த்துப் போராடும் போர்டோ பசை 10 சதம் போன்றவை) ஆகியவற்றிற்கு எதிராக மிகவும் உணர்திறன் கொண்டது. அதிக வீரியமுள்ள ஆணிவேருக்கு ஒட்டப்படாமல் இருக்கும்போது, ஈவ்ஸ் நோயர் ஒரு ஆழமற்ற மற்றும் பலவீனமான வேர் அமைப்பை உருவாக்க முனைகிறது. இதனால் நீர்ப் பற்றாக்குறையினால் எளிதில் பாதிக்கப்படுகிறது. வறட்சி காலங்களில் இதற்கு நீர்ப்பாசனம் தேவைப்படுகிறது.
# ஈவ்ஸ் நோயர்

## திராட்சை வளர்பகுதிகள்

இன்று ஈவ்ஸ் நோயர் பெரும்பாலும் கிழக்கு அமெரிக்காவிலும், பிரேசிலின் தெற்கு மாநிலங்களிலும் பயிரிடப்படுகிறது. இங்கு இந்த வகை *போர்டே* அல்லது *டெர்சி என்று அழைக்கப்படுகிறது*. நியூயார்க் மாநிலத்தில் நடவு செய்யப்படும் மிச்சிகன் மற்றும் ஓஹியோவிலிருந்து குறைந்துவரும் காற்று மாசுபாட்டால் கணிசமாகப் பாதிக்கப்பட்டது. 1996ஆம் ஆண்டு நிலவரப்படி அமெரிக்காவின் சுற்றுச்சூழல் பாதுகாப்பு அமைப்பால் அமல்படுத்தப்பட்ட தூய்மையான காற்றுச் சட்டத் தரங்கள் நடைமுறைக்கு வருவதால், பல்வேறு வகையான ஈவ்ஸ் நோயர், பயிரிடுதல் மெதுவாக 50 ஏக்கர் (20 ஹெக்டேர் ) வரை மீட்கத் தொடங்கியது.  
நியூயார்க்கிற்கு வெளியே ஆர்கன்சாஸில் 15 ஏக்கர் (6 ஏக்கர்) ஈவ்ஸ் நாயர் உற்பத்தி செய்யப்படுகிறது. இதில் 50 ஆண்டுகளுக்கு மேற்பட்ட சில பழைய கொடியின் நடவுகளும், நியூ ஜெர்சி மற்றும் பென்சில்வேனியாவில் சிறிய அளவில் பயிரிடுதல்களும் அடங்கும்.
# ஈவ்ஸ் நோயர்

## பயன்கள்

மது தயாரிப்பதுடன் திராட்சை சாறு மற்றும் ஜெல்லி உற்பத்தியிலும் இவ்ஸ் நோயர் பயன்படுத்தப்படுகிறது. மது நிபுணர் ஜான்சிஸ் ராபின்சனின் கூற்றுப்படி, இந்த திராட்சை கான்கார்ட்டுடன் பல பண்புகளைப் பகிர்ந்துகொள்கிறது. இதில் *வைடிஸ் லாப்ருஸ்கா* திராட்சைகளின் சிறப்பியல்பு "மது " குறிப்பில் அடங்கும். ஆனால் பொதுவாகச் சற்று வெளிர் நிறத்துடன் காணப்படும் . இது பல்வேறு வகையான ஒயின் தயாரிக்கப் பயன்படுத்தப்படுகிறது.
# ஈவ்ஸ் நோயர்

## வேறுபெயர்கள்

பல ஆண்டுகளாக இவ்ஸ் நோயர் பல்வேறு ஒத்த சொற்களின் கீழ் அறியப்படுகிறது: பிளாக் இவ்ஸ், போர்டே அல்லது டெர்சி (பிரேசிலில்), இவ்ஸ் மடேரா, இவ்ஸின் மடிரா நாற்று, ஈவ்ஸ் நாற்று மற்றும் கிட்ரெட்ஜ்.
# ஆலங்காடு ஊராட்சி (புதுக்கோட்டை)

**ஆலங்காடு ஊராட்சி** (*Alangadu Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1015 பேர் ஆவர். இவர்களில் பெண்கள் 470 பேரும் ஆண்கள் 545 பேரும் உள்ளடங்குவர்.
# ஆலங்காடு ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. இருங்குலவன் குடியிருப்பு
1. ஆலங்காடு
1. கீழப்பட்டி
1. மேலப்பட்டி
1. ஊத்தப்பட்டி ஏ.டி காலனி
1. தொண்டைமான் குடியிருப்பு
1. ஆலங்காடு ஏ.டி காலனி
1. தெற்குப்பட்டி
# கீழாத்தூர் ஊராட்சி (புதுக்கோட்டை)

**கீழாத்தூர் ஊராட்சி** (*Keelaaththoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3068 பேர் ஆவர். இவர்களில் பெண்கள் 1512 பேரும் ஆண்கள் 1556 பேரும் உள்ளடங்குவர்.
# கீழாத்தூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. இந்திரா நகர் ஏ. டி. காலனி
1. மணப்பட்டி ஏ. டி. காலனி
1. ஜீவா நகர்
1. கள்ளம்பட்டி
1. கட்ராம்பட்டி
1. கோவில்பட்டி
1. ஊத்தப்பட்டி
1. புதுக்குடியிருப்பு
1. சமத்துவபுரம்
1. சாந்தி நகர்
1. வாழ மங்களம்
1. கீழாத்தூர்
1. வெள்ளாகுளம்
# குலமங்கலம் (தெ) ஊராட்சி (புதுக்கோட்டை)

**குலமங்கலம் (தெ) ஊராட்சி** (*Kulamangalam (S) Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2458 பேர் ஆவர். இவர்களில் பெண்கள் 1243 பேரும் ஆண்கள் 1215 பேரும் உள்ளடங்குவர்.
# குலமங்கலம் (தெ) ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கொப்பியன் குடியிருப்பு
1. குலமங்கலம் (தெ)
1. அளந்தலி குடியிருப்பு
1. கருவன் குடியிருப்பு
1. கோழியான் குடியிருப்பு
1. படிமாத்தான் குடியிருப்பு
1. பனையன் குடியிருப்பு
1. செட்டிகொல்லை
1. காளிய தெரு
1. சொக்கனாட்சி குடியிருப்பு
1. பெத்தான் பெரியான்
1. பூக்காரன் குடியிருப்பு
1. தேத்தாடிகொல்லை
1. ஹரிஜன் காலனி
# குலமங்கலம் (வ) ஊராட்சி (புதுக்கோட்டை)

**குலமங்கலம் (வ) ஊராட்சி** (*Kulamangalam (N) Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3215 பேர் ஆவர். இவர்களில் பெண்கள் 1598 பேரும் ஆண்கள் 1617 பேரும் உள்ளடங்குவர்.
# குலமங்கலம் (வ) ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. மேல தொண்டமான்
1. குலமங்கலம் (வ)
1. கொப்பிய தெரு
1. திருவள்ளுவர் நகர்
1. தொண்டமான் தெரு
1. உடப்பன் தெரு
1. சேர்வைக்காரர் தெரு
1. அளந்தாளி தெரு
1. அண்ணா நகர்
1. கூத்தன் தெரு
1. மானங்காத்தார் தெரு
1. மாரியம்மன் கோயில் தெரு
1. பாலடி கொல்லை
1. பள்ளிகொண்டான்
1. பட்டிய குடியிருப்பு
# கொத்தமங்கலம் ஊராட்சி (புதுக்கோட்டை)

**கொத்தமங்கலம் ஊராட்சி** (*Kothamangalam Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8896 பேர் ஆவர். இவர்களில் பெண்கள் 4358 பேரும் ஆண்கள் 4538 பேரும் உள்ளடங்குவர்.
# கொத்தமங்கலம் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சிதம்பர விடுதி
1. கருவான்டான் குடியிருப்பு
1. கிழக்காடு
1. கூலாச்சிக்கொல்லை
1. மணவாளன் குடியிருப்பு
1. பளுவான் குடியிருப்பு
1. பனசகாடு
1. சுண்டாங்கி வலசை
1. கோடிய சங்கரன் தீர்த்தான் குடியிருப்பு
1. தெற்குவெட்டி காடு
1. வாடிமா நகர்
1. மேற்கு ஏ.டி. காலனி
1. கொத்தமங்கலம்
1. பாரதி நகர்
1. கூனரி தெரு
# கோவிலூர் ஊராட்சி (புதுக்கோட்டை)

**கோவிலூர் ஊராட்சி** (*Koviloor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 8 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 8 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4385 பேர் ஆவர். இவர்களில் பெண்கள் 2224 பேரும் ஆண்கள் 2161 பேரும் உள்ளடங்குவர்.
# கோவிலூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சொக்காரி குடியிருப்பு
1. மேலக்கோட்டை
1. மேலக்கோட்டை ஏ.டி . காலனி
1. மைக்கேல் பட்டி
1. மைக்கேல் பட்டி ஏ.டி . காலனி
1. சம்பாபனை
1. தெற்கு கச்சிராம்பட்டி
1. தெற்கு மேலக்கோட்டை
1. தூங்கன் குடியிருப்பு
1. வடக்கு கச்சிராம்பட்டி
1. மேற்குமேலக்கோட்டை
1. கோவிலூர் தேவஸ்தானம்
1. கோவிலூர்
# நகரம் ஊராட்சி (புதுக்கோட்டை)

**நகரம் ஊராட்சி** (*Nagaram Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1134 பேர் ஆவர். இவர்களில் பெண்கள் 587 பேரும் ஆண்கள் 547 பேரும் உள்ளடங்குவர்.
# நகரம் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஏ.டி காலனி
1. புதுவடிதெரு
1. நகரம்
# பனங்குளம் ஊராட்சி (புதுக்கோட்டை)

**பனங்குளம் ஊராட்சி** (*Panangulam Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2773 பேர் ஆவர். இவர்களில் பெண்கள் 1370 பேரும் ஆண்கள் 1403 பேரும் உள்ளடங்குவர்.
# பனங்குளம் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பூச்சந்திர குடியிருப்பு
1. பனங்குளம் கிழக்கு
1. ஹரிஜன் காலனி
1. ஆசாரி தெரு
1. பாம்பலி குடியிருப்பு
1. சங்கரன் குடியிருப்பு
1. பட்டுக்கோட்டையான் குடியிருப்பு
1. குட்டியான் குடியிருப்பு
1. மழவராய தெரு
# பாலையூர் ஊராட்சி (புதுக்கோட்டை)

**பாலையூர் ஊராட்சி** (*Palaiyoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2079 பேர் ஆவர். இவர்களில் பெண்கள் 1084 பேரும் ஆண்கள் 995 பேரும் உள்ளடங்குவர்.
# பாலையூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பச்சேரி ஏ. டி. காலனி
1. பொம்மநாதபுரம்
1. கலிங்காபட்டி
1. காமராஜபுரம் ஏ. டி. காலனி
1. கண்டாகுடிபட்டி
1. N கொத்தமங்கலம் வடக்கு
1. N கொத்தமங்கலம் தெற்கு
1. N கொத்தமங்கலம் தெற்கு ஏ.டி காலனி
1. மாலாகுடி ஏ. டி. காலனி
1. பழங்கரை
1. சீராடும் செல்வி
1. பாலையூர்
1. பாலன் நகர் ஏ. டி. காலனி
# மேலாத்தூர் ஊராட்சி (புதுக்கோட்டை)

**மேலாத்தூர் ஊராட்சி** (*Melaathoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2659 பேர் ஆவர். இவர்களில் பெண்கள் 1314 பேரும் ஆண்கள் 1345 பேரும் உள்ளடங்குவர்.
# மேலாத்தூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சூரன்விடுதி ஏ .டி. காலனி
1. வடக்கு குடியிருப்பு
1. நடுப்பட்டி
1. மேலாத்தூர் ஏ.டி. காலனி
1. கட்ராம்பட்டி
1. பரப்பங்காடு
1. சிக்கபட்டி
1. சூரன்விடுதி மேற்கு
1. சிக்கபட்டி ஏ.டி. காலனி
1. சூரன்விடுதி கிழக்கு
1. மேலாத்தூர்
# வடகாடு ஊராட்சி (புதுக்கோட்டை)

**வடகாடு ஊராட்சி** (*Vadakadu Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7948 பேர் ஆவர். இவர்களில் பெண்கள் 3993 பேரும் ஆண்கள் 3955 பேரும் உள்ளடங்குவர். இவ்வூரின் மொத்த மக்கள் தொகையில் சுமார் தொன்னூறு விழுக்காட்டினர் முத்தரையர் சமூகத்தைச் சேர்ந்தவர்கள் ஆவர். முத்தரையர் சமூகத்தில் தானாண்மை நாட்டுப் பிரிவைச் சார்ந்தவர்கள் வடகாடு மற்றும் அதனை ஒட்டிய கிராமங்களில் அடர்த்தியாக வாழ்ந்து வருகின்றனர். அவர்களில் முன்னாள் அமைச்சர்கள் அ.வெங்கடாசலம் சேர்வை , எம்.ஆர்.கோவேந்தன் சேர்வை , முன்னாள் சட்டமன்ற உறுப்பினர்கள் குழ.செல்லையா சேர்வை , பெ.திருமாறன் முத்திரையர் , த.புஷ்பராஜ் போன்றவர்கள் குறிப்பிடத்தக்கவர்கள் ஆவர்.
# வடகாடு ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. செட்டியார் தெரு
1. கல்லிக்கொல்லை
1. கடை வீதி
1. சாத்தன்பட்டி
1. சேர்வைக்காரன்பட்டி
1. சுந்தன்பட்டி
1. தெற்குப்பட்டி
1. தோழன்பட்டி (வ)
1. வடக்கிப்பட்டி
1. ஹரிஜன் காலனி
1. விநாயகம்பட்டி
1. மேல, கீழ இடையர் தெரு
1. பள்ளத்திவிடுதி
1. பாப்பா மனை
1. பரமன்பட்டி
1. பருத்தி புஞ்சை
1. புள்ளாச்சி குடியிருப்பு
1. கூட்டாம்புஞ்சை
# குளோரியா அரியேரா

**குளோரியா அரியேரா** (*Gloria Arieira*) பிரேசில் நாட்டைச் சேர்ந்த சமசுகிருத அறிஞர் மற்றும் வேதாந்த ஆசிரியர் ஆவார். 2020 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது கல்வி மற்றும் இலக்கியப் பங்களிப்புகளுக்காக இவருக்கு வழங்கப்பட்டது.
# குளோரியா அரியேரா

## வாழ்க்கைக் குறிப்பு

மும்பையில் சின்மயா ஆசிரமத்தில் வாழ்ந்தபோது வேதங்களின் தத்துவத்தை ஆழமாக ஆராய்வதற்காக குளோரியா இந்து வேதங்களைப் படித்தார். பகவத் கீதை மற்றும் வேதங்களின் சில பகுதிகளை போர்த்துகீசிய மொழியில் மொழிபெயர்த்துள்ளார். அத்வைத வேதாந்தத்தையும் சமசுகிருதத்தையும் கற்பிக்கும் வேதாந்த படிப்பு பள்ளியான வித்யா மந்திர் என்ற ஓர் இலாப நோக்கமற்ற கல்வி நிறுவனத்தை பிரேசிலின் ரியோ டி ஜெனிரோவுக்கு அருகில் கோபகபனா நகரில் நிறுவியுள்ளார்.  
குளோரியா அரியேரா பிரேசில் நாட்டின் ரியோ டி ஜெனிரோவில் வசிக்கிறார். போர்த்துகீசிய மொழியில் பாரம்பரிய முறையில் அத்வைத வேதாந்தத்தை போதிப்பதற்காக தனது வாழ்க்கையை அர்ப்பணித்துள்ளார்.
# சினேகலதா ரெட்டி

**சினேகலதா ரெட்டி** (*Snehalata Reddy*, 1932 - 20 ஜனவரி 1977) என்பவர் ஒரு இந்திய திரைப்பட நடிகை, தயாரிப்பாளர், சமூக செயற்பாட்டாளர் ஆவார். இவர் கன்னடத் திரைப்படங்கள், கன்னட நாடகங்கள், தெலுங்குத் திரைப்படங்கள், தெலுங்கு நாடகங்களில் ஆகியவற்றில் தனது படைப்புகளுக்காக பெயர் பெற்றவர். இந்தியாவின் நெருக்கடி நிலை காலத்தின்போது பரோடா டைனமைட் வழக்கில் தொடர்புடையதாக இவர் கைது செய்யப்பட்டு, எட்டுமாதங்களுக்கும் மேலாக சிறையில் அடைக்கப்பட்டார். இவர் 1960 களில் சென்னையில் ஆங்கில நாடகங்களை அரங்கேற்றிவந்த மெட்ராஸ் பிளேயர்ஸ் குழுவின் இணை நிறுவனர் ஆவார். டக்ளஸ் ஆல்ஜர் இயக்கிய இப்சனின் பியர் ஜின்ட், *பன்னிரண்டாவது இரவு* மற்றும் பீட்டர் கோ இயக்கிய டென்னசி வில்லியம்'ஸ் நைட் ஆஃப் தி இகுவானா போன்ற மறக்கமுடியாத நாடகங்களை அரங்கேற்றிய தொழில்முறை அல்லாத குழுவாக இது இருந்தது. மேலும்*, எ வியூ ஃப்ரம் தி பிரிட்ஜ்* மற்றும் *தி ஹவுஸ் ஆஃப் பெர்னார்டா ஆல்பா* போன்ற நாடகங்களில் இவர் நடித்தார், இயக்கினார் அல்லது தயாரித்தார். பெங்களூரில் குடியேறிய பிறகு அங்கே *அபிநயா* நடகக் குழுவை சக நடகக் கலைஞரான அசோக் மந்தண்ணாவுடன் இண்ந்து தொடங்கினார். 2003 ஆம் ஆண்டில், இவரது கணவர் பட்டபிராம ரெட்டி அரவிந்தரின் நூலான *சாவித்ரியை* அடிப்படையாகக் கொண்ட நாடகமான, இன் *ஹவர் ஆஃப் காட்* நாடகத்தை வழங்கினார். அன்பினால் மரணத்தை தடுத்த தொன்மவியல் பெண்ணான சாவித்திரியால் ஈர்க்கப்பட்டு, அவர் சினேலதா ரெட்டிக்கு அதை அர்ப்பணித்தார்.
# சினேகலதா ரெட்டி

## தனிப்பட்ட வாழ்க்கை

சினேலதா ஆந்திர மாநிலத்தில் கிருத்துவ சமயத்துக்கு மாறிய குடும்பத்தின் இரண்டாம் தலைமுறையில் 1932 இல் பிறந்தார். இவர் காலனித்துவ ஆட்சியை கடுமையாக எதிர்த்தார் மேலும் இவரது ஆரம்ப ஆண்டுகள் விடுதலைப் போராட்டத்தில் மூழ்கின. இவர் தனது பெயரை இந்தியப் பெயராக மாற்றிக்கொண்டார், இந்திய ஆடைகளை மட்டுமே அணிந்தார். சினேலதா கவிஞரும், கணிதவியலாளரும், திரைப்பட இயக்குனரான திக்கவரப்பு பட்டாபிராம ரெட்டியை மணந்தார். புகழ்பெற்ற சுதந்திர போராட்ட வீரரும், செயல்பாட்டாளருமான ராம் மனோகர் லோகியாவிடம் இந்த இணையர் பற்றுகொண்டு அவரை பின்தொடர்ந்தனர். யு. ஆர். அனந்தமூர்த்தி எழுதி, இவரது கணவர் இயக்கிய கன்னடத் திரைப்படமான *சம்ஸ்காராவில்* நடித்ததற்காக சினேலதா தேசிய அளவில் கவனம் பெற்றார். இந்த படம் 1970 இல் சிறந்த திரைப்படத்திற்கான தேசிய திரைப்பட விருது பெற்றது. இவரது கடைசி படமான *சோன் கன்சாரி* இவரது மரணத்திற்குப் பிறகு 1977 இல் வெளியிடப்பட்டது. இவரது மகள் நந்தனா ரெட்டி ஒரு மனித உரிமைகள், சமூக மற்றும் அரசியல் செயற்பாட்டாளர் ஆவார். இவர் 2012 ஆண்டு அமைதிக்கான நோபல் பரிசுக்கு பரிந்துரைக்கப்பட்ட பெங்களூரைச் சேர்ந்த தன்னார்வ தொண்டு நிறுவனமான சி.டபிள்யூ.சி (உழைக்கும் சிறார்களுக்கான) நிறுவனர் மற்றும் இயக்குநர் ஆவார். தன் தாய் நெருக்கடி நிலை காலங்களில் சிறையில் அனுபவித்த கொடுமைகள் குறித்து பல்வேறு நினைவுகளை எழுதியுள்ளார். அவரது மகன் கொனாரக் ரெட்டி ஒரு இசைக் கலைஞராவார்.
# சினேகலதா ரெட்டி

## அரசியல் செயல்பாடு

சினேலதாவும் அவரது கணவரும் அவசர காலநிலை எதிர்ப்பு இயக்கத்தில் தீவிரமாக செயல்பட்டனர். லோகியாவின் கொள்கைகளின்மீது பற்று கொண்ட இவர்கள் இந்திரா காந்தியின் கொடுமையான அவசரகால அறிவிப்புக்கு எதிராக பேசினர். இவர்கள் தொழிற்சங்கவாதியும் அரசியல்வாதியுமான ஜார்ஜ் பெர்னாண்டஸின் நெருங்கிய நண்பர்களாகக இருந்தார், இதன்பிறகு பரோடா டைனமைட் வழக்கு சம்பந்தமாக 1976 மே 2 அன்று கைது செய்யப்பட்டார். . பரோடா டைனமைட் வழக்கின் இறுதி குற்றப்பத்திரிக்கையில் , ஜார்ஜ் பெர்னாண்டஸ் உள்ளிட்ட 24 நபர்களின் பெயர்களே இருந்தன. சினேக லதாவின் பெயர் இடம்பெறவில்லை. இருந்தபோதிலும் அந்தக் குழுவினரின் செயலுக்கு உடந்தையாக இருந்ததாகச் சொல்லப்பட்டு மிசா சட்டத்தின்கீழ் சினேகலதா கைது செய்யப்பட்டார். எந்தவித விசாரணையும் இன்றி பெங்களூரு மத்திய சிறையில் எட்டு மாதங்கள் அடைத்து வைக்கப்பட்டார். அங்கு மிகப்பெரும் கொடுமைகளுக்கு ஆளாக்கபட்டு, மனிதாபமானமற்ற முறையில் நடத்தப்பட்டார். நாள்பட்ட ஆஸ்துமாவால் பாதிக்கபட்டிருந்த, அவருக்கு சரியான சிகிச்சை அளிக்கபடில்லை. இரண்டு முறை ஆஸ்துமா தீவிரமடைந்து சுயநினைவை இழந்தார். தனிமைச் சிறைவாசம் காரணமாக பலவீனமான அவரது உடல்நிலை மோசமடைந்தது. அவரது உடல்நிலை மிக மோசமான நிலைக்கு சென்றதால் இறுதியில் 1977 சனவரி 15, அன்று பரோலில் விடுவிக்கப்பட்டார். நாள்பட்ட ஆஸ்துமாவினாலும், நுரையீரல் நோய்த்தொற்றின் காரணமாக, விடுவிக்கப்பட்ட 5 நாட்களுக்குப் பிறகு, 1977 சனவரி 20 அன்று இறந்தார். இவர் அவசரகாலத்தின் முதல் தியாகிகளில் ஒருவர். சினேகலதா சிறையில் அடைக்கபட்டிருந்த அதே சிறையில் இருந்த மது தண்டவதே தனது நினைவுக் குறிப்பில் எழுதுகிறார், "இரவு நேர அமைதியில் சினேகலதாவின் அலறல்கள் அவரது சிற்றறையிலிருந்து கேட்கும்".
# எம். எச். கிருஷ்ணா

**மைசூர் ஹட்டி கிருஷ்ண ஐயங்கார்** (*Mysore Hatti Krishna Iyengar*) ( **எம். எச். கிருஷ்ணா** : 19 ஆகஸ்ட் 1892 - 23 டிசம்பர் 1947) ஒரு இந்திய வரலாற்றாசிரியரும், தொல்லியல் ஆராய்ச்சியாளரும், இந்திய நாணயவியல் துறையிலும் கல்வெட்டியலிலும் செல்வாக்கு பெற்றவருமாவார். இந்தியக் கலாச்சாரம், வரலாறு, இசை மற்றும் மரபுகளை ஒரு வரலாற்று கண்ணோட்டத்தில் ஆய்வு செய்வதன் மூலம் இந்தியவியலில் இவர் முன்னோடியாக இருந்தார். பொ.ச. 350க்கு முற்பட்ட பழமையான கன்னட கல்வெட்டுகளில் ஒன்றான ஹால்மிடி கல்வெட்டுகளை இவர் கண்டு பிடித்தார். சித்ரதுர்காவின் சந்திரவல்லியில் தனது அகழ்வாராய்ச்சியின் போது பிரம்மகிரி தொல்பொருள் தளத்தில் பிரம்மகிரிக்கு அருகிலுள்ள இசிலா நகரத்தின் எச்சங்களையும் கண்டுபிடித்தார். மைசூர் தொல்ல்லியல் துறையில் பணியாற்றிய காலத்தில் சாகாஜியின் ( மராட்டியப் பேரரசர் சிவாஜியின் தந்தை) மறந்துபோன புதைகுழியைக் கண்டுபிடித்தார். தொல்ல்லியல் துறையில் இவரது பணிபுரிந்த காலத்தில் பல அகழ்வாராய்ச்சி அறிக்கைகளை (2000 கல்வெட்டுகள் கண்டுபிடிக்கப்பட்டவை) வெளியிடப்பட்டன. பின்னர் இவை பழைய மைசூர் பிராந்தியத்தின் கல்வெட்டு பற்றிய புத்தகங்களின் தொகுப்பான *எபிகிராஃபியா கர்நாடிகாவின்* அடுத்தடுத்த தொகுதிகளில் வெளியிடப்பட்டன. கிருஷ்ணா பெங்களூரில் இருந்த காலத்தில், அங்குள்ள தொல்லியல் துறையின் காப்பகங்களில் 6000 நாணயங்களை பட்டியலிடுவதில் முக்கியப் பங்கு வகித்தார். ஆங்கில தொல்ல்லியல் ஆய்வாளர் *எர்னஸ்ட் ஆர்தர் கார்ட்னரி*ன் கீழ் இலண்டன் பல்கலைக்கழகக் கல்லூரியில் பயிற்சி பெற்றார். பின்னர் எகிப்தில் அகழ்வாராய்ச்சியில் சர் *பிளிண்டர்ஸ் பெட்ரி*யுடன் பணிபுரிந்தார்.